Karsten Lauritzen

Karsten Styrbæk Lauritzen (født 1983) er en dansk politiker for partiet Venstre. Han var valgt til Folketinget fra Nordjyllands storkrets 2007–2022.

Han vokste opp på en gård ved Løgstør i Himmerland. Faren Jens Lauritzen var gårdbruker og borgermester i Løgstør kommune og senere Vesthimmerlands kommune, som representant for Venstre. Moren var regnskapsfører for morfarens entreprenørfirma. Karsten Lauritzen har studert politikk og administrasjon ved Aalborg Universitet.

Lauritzen var formann i Venstres Ungdom fra 2005 til 2007. I 2007 ble han innvalgt i Folketinget fra Nordjyllands storkrets. I 2015 ble Lauritzen skatteminister i Lars Løkke Rasmussens andre regjering. Han satt til Lars Løkke Rasmussens tredje regjering gikk av i 2019. I 2020 ble han formann i Venstres folketingsgruppe.

 Referanser 

 Eksterne lenker 




Kategori:Danske skatteministre
Kategori:Venstre-ministre (Danmark)
Kategori:Folketingsmedlemmer fra Venstre (Danmark)
Kategori:Alumni fra Aalborg Universitet
Kategori:Kommandører av Dannebrogordenen
Kategori:Personer fra Løgstør